Павел Віктаравіч Цеслюкевіч

Павел Цеслюкевіч (нар. ) — беларускі футбаліст, паўабаронца клуба «Маладзечна».

 Клубная кар’ера 
Выхаванец СДЮШАР гродзенскага «Нёмана», з 2012 года выступаў за дубль клуба. У сезоне 2013 замацаваўся ў рэзервовай камандзе, а з 2014 года стаў часам прыцягвацца да асноўнай каманды, хоць так і не згуляў за яе.

У сакавіку 2016 года быў аддадзены ў арэнду ў «Баранавічы», дзе неўзабаве замацаваўся ў аснове, а сезон 2017 правёў у мікашэвіцкім «Граніце», адгуляўшы ў якасці іграка стартавага складу ва ўсіх 30 матчах Першай лігі.

У студзені 2018 года пасля вяртання з арэнды стаў трэніравацца з асноўнай камандай «Нёмана» і ў выніку пачаў у яе складзе сезон 2018. Дэбютаваў у Вышэйшай лізе 30 сакавіка 2018 года ў матчы першага тура супраць «Віцебска» (1:1), адгуляўшы першы тайм на пазіцыі левага паўабаронцы. Пазней здолеў стаць іграком асноўнага складу каманды. У снежні 2018 года падоўжыў кантракт з гродзенцамі да канца 2020 года. У сезоне 2019 чаргаваў выхады ў асноўным складзе і дублі, а ў 2020 годзе выступаў выключна за дубль.

У ліпені 2020 года па ўзаемнай згодзе разарваў кантракт з «Нёманам» і неўзабаве стаў іграком «Гомеля». Замацаваўся ў стартавым складзе гомельскага клуба і дапамог яму вярнуцца ў Вышэйшую лігу. У студзені 2021 года падоўжыў кантракт з «Гомелем». У Вышэйшай лізе стаў радзей з’яўляцца на полі, і ў ліпені 2021 года пагадненне з клубам было разарвана.

У ліпені 2021 года падпісаў кантракт з магілёўскім «Дняпром». У сезоне 2021 часцей выхадзіў на замену, у сезоне 2022 у Вышэйшай лізе стаў гуляць пераважна ў стартавым складзе. У снежні 2022 года падоўжыў кантракт з магілёўскім клубам. У снежні 2023 года пакінуў «Дняпро».

У студзені 2024 года далучыўся да «Маладзечна».

 Статыстыка выступленняў 
СезонДывізіёнКлубКраінаМатчыГалы 2012  дубль  Нёман    3  0 2013  дубль  Нёман    30  3 2014  дубль  Нёман    31  7 2015  дубль  Нёман    23  7 2016  Д2  Баранавічы    24  3 2017  Д2  Граніт    30  4 2018  Д1  Нёман    20  2 2019  Д1  Нёман    11  0 2020 (1)  дубль  Нёман    12  3 2020 (2)  Д2  Гомель    14  7 2021 (1)  Д1  Гомель    6  0 2021 (2)  Д2  Дняпро    17  5 2022  Д1  Дняпро    29  0 2023  Д2  Дняпро    22  2

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Нёман Гродна
Катэгорыя:Ігракі ФК Баранавічы
Катэгорыя:Ігракі ФК Граніт Мікашэвічы
Катэгорыя:Ігракі ФК Гомель
Катэгорыя:Ігракі ФК Дняпро Магілёў
Катэгорыя:Ігракі ФК Маладзечна